301 



der betinge dens Gjen optræden, hvilket jo var det rimeligste 

 at antage. 



En mere moderat Strøm , som dog er tilstrækkelig til 

 at hindre Bundfældning af Dynd, træffes i Gudenaaens øvre 

 Løb, imellem Ry Bro og Guden Sø, samt i „Alling Aa" mellem 

 Birk Sø og Jul Sø. Aaen er her ret bred, med en Dybde af 

 2 — 3 m , og Sand- eller Grusbund. Vegetationen i Vandet er 

 ikke rig; de Planter, som findes, voxe alle tæt ved Bredden. 

 Vi noterede: 



Myriophyllum spicatum 

 Batrachium cireinnatum 

 Potamogeton natans 



— perfoliatus 

 Nuphar luteum. 



Hvor Myriophyllum og Nuphar voxede sammen, dannede 

 den første et Bælte udenfor den sidste. 



Her maa ogsaa nævnes Vegetationen i den smalle, bugtede 

 Aa, som forbinder Hinge og Alling Sø. Hovedmassen 

 dannedes af Sparganium simplex med lutter Undervands- 

 blade. Ellers fandtes her: 



Potamogeton natans 



— perfoliatus 



— zosterifolius 



Nuphar luteum (kun faa Flydeblade) 

 Nymphæa alba (faa Individer). 



Til sidst maa vi med et Par Ord nævne den brede c. 

 3 m dybe „Nørre Aa", som forbinder Guden Sø med Ry 

 Møllesø. Som før fandtes de fleste Vandplanter i et Bælte 

 langs Rørene ; der var bl. a. Potamogeton natans og lucens, 

 Nymphæa og Nuphar. Strømmen var her aldeles umærkelig; 

 som Følge deraf kunde der finde en rigelig Dynddannelse 

 Sted, og det meste af Bunden var dækket af et Lag fint sort 

 Dynd, hvori man kunde finde nogle, iøvrigt ukjendelige, 

 trævlede Planterester, samt enkelte Blade af Bøg og Eg. Der 



